Australian Grand Prix

Australian Grand Prix on Australiassa järjestettävä Formula 1 -sarjan osakilpailu, jota on ajettu Adelaiden (–) ja Melbournen (–, –) katuradoilla.

Australian Grand Prix on kuulunut ennen Formula 1 -sarjaa muun muassa Tasman Series -sarjaan. Mielenkiintoinen fakta on se, että Adelaidessa ajettaessa osakilpailu on ollut kauden viimeisenä, ja Melbournessa ajettaessa yleensä ensimmäisenä. Melbournen katuradalla pituutta on 5,278 kilometriä ja kilpailussa ajetaan 58 kierrosta.

Suomalaisista Australian Grand Prix’n ovat voittaneet Keke Rosberg Adelaidessa vuonna 1985 ja Melbournessa Mika Häkkinen vuonna 1998, Kimi Räikkönen vuosina 2007 ja 2013, sekä Valtteri Bottas vuonna 2019. Saksan lipun alla ajanut Nico Rosberg voitti kilpailun vuosina 2014 ja 2016.

Häkkinen joutui myös erittäin pahaan onnettomuuteen viimeisessä Adelaidessa ajetussa osakilpailussa vuonna 1995.

McLaren ja Ferrari ovat saavuttaneet eniten voittoja kyseisessä Grand Prix’ssä, paalupaikkoja on eniten McLarenilla ja nopeimpia kierroksia Ferrarilla.

1996

Ensimmäinen Melbournessa ajettu Formula 1 -kilpailu jäi historiaan muun muassa siitä, että ensimmäistä kilpailuaan ajanut kanadalainen Jacques Villeneuve onnistui ajamaan Williamsillaan paalupaikalle.

Villeneuve onnistui pitämään kärkipaikan lähdön jälkeen ja johti Formula 1 -uransa ensimmäistä kilpailua, kunnes hänen autoonsa tuli tekninen vika, minkä seurauksena hänen tallikaverinsa Damon Hill onnistui ohittamaan hänet. Hill ajoi kilpailun voittoon ja hänestä tuli näin ensimmäinen kyseisellä radalla voittanut kuljettaja.

1997

Kauden 1997 kilpailussa hallitseva maailmanmestari Damon Hill joutui keskeyttämään jo lämmittelykierroksella auton hyydyttyä radan varteen. Hän olisi lähtenyt kilpailuun lähtöruudusta 20.

Paalupaikalla oli edellisvuoden tapaan Jacques Villeneuve. Hänen kilpailunsa kuitenkin päättyi lyhyeen, kun hän kolaroi ensimmäisessä mutkassa Eddie Irvinen ja Johnny Herbertin kanssa. Kilpailun voittoon ajoi McLarenin David Coulthard, joka katkaisi McLarenin kolme kautta kestäneen voitottoman putken.

1998

Kauden 1998 kilpailu oli McLarenin Mika Häkkisen ja David Coulthardin täydellistä hallintaa. Aika-ajoissa he valtasivat kaksi ensimmäistä ruutua ja kilpailussa he ohittivat kaikki muut vähintään yhdellä kierroksella. Häkkinen ajoi kilpailun voittoon noin seitsemän sekunnin kymmenyksen erolla tallikaveriinsa, vaikka hän ajoi varikon läpi luullessaan, että hänen pitäisi tehdä varikkopysähdys. Maaliin ajoi vain yhdeksän kuljettajaa.

Kilpailu oli Esteban Tuerolle ja Toranosuke Takagille uran ensimmäinen.

1999

Kauden 1999 kilpailun lähtö myöhästyi, kun Rubens Barrichellon ja Johnny Herbertin autoissa syttyi tulipalo. Barrichello lähti kilpailuun vara-autolla, mutta Herbert ei startannut ollenkaan. Kilpailu ei sujunut McLarenin kannalta lähimainkaan samalla tavalla kuin viime kauden kilpailu, kun Häkkinen ja Coulthard joutuivat keskeyttämään, Coulthardin ajettua 13 ja Häkkisen ajettua 21 kierrosta.

Kilpailun voittoon ajoi pohjoisirlantilainen Eddie Irvine, jolle voitto oli uran ensimmäinen. Kilpailussa maaliin ajoi taas vähän kuljettajia, tällä kertaa vain kahdeksan.

2000

Kauden 2000 kilpailu oli Ferrari-tallin hallintaa. Michael Schumacher voitti runsaan 11 sekunnin erolla tallikaveriinsa Barrichelloon. Molemmat McLarenit keskeyttivät moottoririkkoon. Mika Salo olisi sijoittunut kuudenneksi, mutta hänet hylättiin, koska hänen autonsa etusiipi ei ollut sääntöjen mukainen.

2001

Kauden 2001 kilpailu oli Kimi Räikköselle, Fernando Alonsolle, Juan Pablo Montoyalle ja Enrique Bernoldille uran ensimmäinen.

Kilpailun voitti Michael Schumacher vajaan kahden sekunnin erolla toiseksi ajaneeseen Coulthardiin.

Ratavirkailija Graham Beveridge kuoli kilpailussa Ralf Schumacherin ja Jacques Villeneuven kolarin seurauksena saamiinsa vammoihin. Hän oli kuollessaan 52-vuotias.

2006

Vuonna 2006 käydyn kilpailun voitti Renault’n Fernando Alonso. Toiseksi sijoittui Kimi Räikkönen vain vajaan kahden sekunnin erolla Alonsoon.

2007

Vuonna 2007 Kimi Räikkönen voitti Ferrarillaan kilpailun suvereenisti ennen kaksinkertaista maailmanmestaria Fernando Alonsoa. Kolmanneksi kilpailussa ajoi tulokaskuljettaja Lewis Hamilton McLarenillaan.

2008

Vuonna 2008 kilpailun voitti Lewis Hamilton, ennen toiseksi tullutta Nick Heidfeldia. Nico Rosberg oli kolmas.

Keskeytysten sävyttämässä kilpailussa pääsi virallisesti maaliin vain seitsemän kuljettajaa. Myös Kimi Räikkönen oli yksi keskeyttäneistä, mutta sai yhden MM-pisteen, kun Rubens Barrichello hylättiin kilpailun jälkeen.

2009

Uusi Brawn-talli otti kaksoisvoiton ensimmäisessä kilpailussaan Jenson Buttonin ja Rubens Barrichellon voimin. Viimeisellä kierroksella turva-auton perässä Jarno Trulli ajoi leveäksi ollessaan kolmannella sijalla ja Lewis Hamilton ohitti hänet ja nousi kolmanneksi. Hamilton päästi kuitenkin Trullin takaisin kolmannelle sijalle, tuomaristo katsoi tämän ohitukseksi ja kilpailun jälkeen FIA ilmoitti että Trulli saa 25 sekunnin rangaistuksen ja Hamilton nousi palkintokorokkeelle. Malesian GP:ssä 2. huhtikuuta Hamilton joutui tuomariston eteen ja hänet hylättiin, näin ollen Trulli ei saanut rangaistusta ohituksestaan, joten hän sai pitää kolmannen paikkansa.

2010

Vuonna 2010 kilpailun voitti Jenson Button. Toiseksi tuli Robert Kubica ja kolmanneksi Felipe Massa. Paalupaikalta lähtenyt Sebastian Vettel keskeytti johtopaikalta kierroksella 26.

2011

Vuonna 2011 kilpailun voitti paalupaikalta lähtenyt Sebastian Vettel. Toiseksi ajoi Lewis Hamilton ja kolmanneksi Vitali Petrov. Vettel voitti kilpailun yli 20 sekunnin erolla Hamiltoniin.

Voittajat
Australian Grand Prix’n voittajat niissä kilpailuissa, jotka ovat kuuluneet Formula 1 -sarjaan.
KausiVoittajaValmistajaRataRaportti Keke RosbergWilliams-HondaAdelaideRaportti Alain ProstMcLaren-TAGAdelaideRaportti Gerhard BergerFerrariAdelaideRaportti Alain ProstMcLaren-HondaAdelaideRaportti Thierry BoutsenWilliams-RenaultAdelaideRaportti Nelson PiquetBenetton-FordAdelaideRaportti Ayrton SennaMcLaren-HondaAdelaideRaportti Gerhard BergerMcLaren-HondaAdelaideRaportti Ayrton SennaMcLaren-FordAdelaideRaportti Nigel MansellWilliams-RenaultAdelaideRaportti Damon HillWilliams-RenaultAdelaideRaportti Damon HillWilliams-RenaultMelbourneRaportti David CoulthardMcLaren-MercedesMelbourneRaportti Mika HäkkinenMcLaren-MercedesMelbourneRaportti Eddie IrvineFerrariMelbourneRaportti Michael SchumacherFerrariMelbourneRaportti Michael SchumacherFerrariMelbourneRaportti Michael SchumacherFerrariMelbourneRaportti David CoulthardMcLaren-MercedesMelbourneRaportti Michael SchumacherFerrariMelbourneRaportti Giancarlo FisichellaRenaultMelbourneRaportti Fernando AlonsoRenaultMelbourneRaportti Kimi RäikkönenFerrariMelbourneRaportti Lewis HamiltonMcLaren-MercedesMelbourneRaportti Jenson ButtonBrawn-MercedesMelbourneRaportti Jenson ButtonMcLaren-MercedesMelbourneRaportti Sebastian VettelRed Bull-RenaultMelbourneRaportti Jenson ButtonMcLaren-MercedesMelbourneRaportti Kimi RäikkönenLotus-RenaultMelbourneRaportti Nico RosbergMercedesMelbourneRaportti Lewis HamiltonMercedesMelbourneRaportti Nico RosbergMercedesMelbourneRaportti Sebastian VettelFerrariMelbourneRaportti Sebastian VettelFerrariMelbourneRaportti Valtteri BottasMercedesMelbourneRaporttiKilpailu peruttiin koronaviruksen vuoksi.RaporttiKilpailu peruttiin koronaviruspandemian vuoksi.Raportti Charles LeclercFerrariAlbert ParkRaportti Max VerstappenRed Bull Racing-Honda RBPTAlbert ParkRaportti Carlos SainzFerrariAlbert ParkRaportti Lando NorrisMcLaren-MercedesAlbert ParkRaportti

 Sponsorit 
1981–1983: National Panasonic Australian Grand Prix
1984: Dunlop Tyres Australian Grand Prix
1985: Mitsubishi Australian Grand Prix
1986–1993, 2002–2006: Foster’s Australian Grand Prix
1994: Sensational Adelaide Australian Grand Prix
1995: EDS Australian Grand Prix
1996: Transurban Australian Grand Prix
1997–2001, 2010–2012: Qantas Australian Grand Prix
2007–2009: ING Australian Grand Prix
2013–2019, 2023–2024: Rolex Australian Grand Prix
2022: Heineken Australian Grand Prix
2025: Louis Vuitton Australian Grand Prix

 Lähteet 
Australia Formula1.com 

 Viitteet 

 Aiheesta muualla